ಕಾರ್ತಿಕ್ ಜೊತೆ ಕ್ಲೋಸ್‌ ಆಗಿದ್ದಕ್ಕೆ ಸ್ನೇಹಿತ್ ಉರ್ಕೊಂಡಿದ್ದಾರಾ? ನೀತುಗೆ ನಮ್ರತಾ ಪ್ರಶ್ನೆ

ಬಿಗ್‌ ಬಾಸ್ ಮನೆಯ (Bigg Boss Kannada 10) ಸದಸ್ಯರಿಗೆ ‘ಬಿಗ್‌ಬಾಸ್’ ಒಂದು ಸೂಪರ್ ಸರ್ಪ್ರೈಸ್ ನೀಡಿದ್ದಾರೆ. ಆ ಸರ್ಪ್ರೈಸ್ ಮನೆಮಂದಿಗೆ ಖುಷಿ ಕೊಟ್ಟಿದೆ.  ಆ ಸರ್ಪ್ರೈಸ್ ಹೇಗಿದೆ ಎಂಬುದು ಜಿಯೋ ಸಿನಿಮಾ ಇಂದಿನ ಪ್ರೋಮೋದಲ್ಲಿ ಝಲಕ್ ಜಾಹೀರಾಗಿದೆ.‌ ಕಾರ್ತಿಕ್ ಜೊತೆಗಿನ ಒಡನಾಟಕ್ಕೆ ಸ್ನೇಹಿತ್ ಉರ್ಕೊಂಡಿದ್ದಾರಾ? ನೀತುಗೆ ನಮ್ರತಾ ಪ್ರಶ್ನೆ ಕೇಳಿರೋದು ಹೈಲೆಟ್‌ ಆಗಿದೆ.

ನಿಮಗಾಗಿ ಒಂದು ಸರ್ಪೈಸ್ ಕಾದಿದೆ. ಗಾರ್ಡನ್ ಏರಿಯಾಗೆ ಹೋಗಿ ಎಂದು ಬಿಗ್‌ಬಾಸ್ ಮನೆಯ ಸದಸ್ಯರಿಗೆ ಆದೇಶಿಸಿದ್ದಾರೆ. ಅಲ್ಲಿ ಒಂದು ಟೇಬಲ್ ಮೇಲೆ ಬಲೂನ್, ಕೇಕ್ ಜೊತೆಗೆ ಎರಡು ಬಾಕ್ಸ್‌ಗಳನ್ನು ಇರಿಸಲಾಗಿದೆ. ತುಕಾಲಿ ಸಂತೋಷ್ ಅವರು ಒಂದು ಬಾಕ್ಸ್ ಅನ್ನು ಎತ್ತುವಾಗ ಹೆದರಿ ಹಿಂದಕ್ಕೆ ಜಿಗಿದಿದ್ದಾರೆ. ಉಳಿದವರು ಭಯದಿಂದ ಕಿರುಚಿದ್ದಾರೆ. ಯಾಕೆಂದರೆ ಆ ಬಾಕ್ಸ್ ಒಳಗಿರುವುದು ಒಂದು ತಲೆ.

ಇದೇನು ಬಿಗ್‌ಬಾಸ್ ಮನೆಯೊಳಗೆ ಕ್ರೈಂ ಸೀನ್ ಎಂದು ಕಣ್ಣುಜ್ಜಿಕೊಂಡು ನೋಡಿದರೆ ತಲೆ ಅಲುಗಾಡುತ್ತಿದೆ. ಕಣ್ಣುಗಳು ತೆರೆಯುತ್ತಿವೆ. ಮುಖದಲ್ಲಿ ನಗುವಿದೆ. ಅದು ಮತ್ಯಾರೂ ಅಲ್ಲ, ಬಿಗ್‌ಬಾಸ್ ಹಳೆಯ ಸ್ಪರ್ಧಿ ಇಶಾನಿ. ಟೇಬಲ್ ಕೆಳಗೆ ಅವಿತಿಟ್ಟುಕೊಂಡು ಬರೀ ತಲೆಯನ್ನಷ್ಟೇ ಟೇಬಲ್‌ನಿಂದ ಹೊರಗೆ ಹಾಕಿ ಸಖತ್ ಶಾಕ್ ಕೊಟ್ಟಿದ್ದಾರೆ.

ಅವರ ಜೊತೆಗೆ ರಕ್ಷಕ್, ಸ್ನೇಹಿತ್ ಮತ್ತು ನೀತು, ಭಾಗ್ಯಶ್ರೀ, ಮೈಕಲ್, ಸಿರಿ ಕೂಡ ಬಿಗ್‌ಬಾಸ್ ಮನೆಯೊಳಗೆ ರೀ ಎಂಟ್ರಿ ಕೊಟ್ಟಿದ್ದಾರೆ. ಎಲ್ಲ ಸ್ಪರ್ಧಿಗಳ ಜೊತೆಗೂ ಮಾತಾಡುತ್ತ ಅವರಿಗೆ ಕಿವಿಮಾತು ಹೇಳುತ್ತಿದ್ದಾರೆ. ಇದನ್ನೂ ಓದಿ:‘ಜೋಡಿಹಕ್ಕಿ’ ಹೀರೋ ತಾಂಡವ್ ಈಗ ‘ದೇವನಾಂಪ್ರಿಯ’- ಫಸ್ಟ್ ಲುಕ್ ರಿಲೀಸ್

ಪ್ರತಾಪ್ ಬಳಿ ಮಾತನಾಡುವಾಗ ನೀತು ನಿನಗೆ ಸಪೋರ್ಟ್ ಅಂತ ನಿಂತಿದ್ದೇ ಸಂಗೀತಾ. ಅದೇ ಬ್ರೇಕ್ ಆಗಿಬಿಟ್ಟರೆ ಏನು ಕಥೆ? ಎಂದು ಪ್ರಶ್ನಿಸಿದ್ದಾರೆ. ನಮ್ರತಾ (Namratha) ನಾನು ಮನೆಯೊಳಗೆ ಕಾರ್ತಿಕ್ (Karthik) ಜೊತೆಗೆ ನಡೆದುಕೊಳ್ಳುತ್ತಿರುವುದನ್ನು ನೋಡಿ ಸ್ನೇಹಿತ್ (Snehith Gowda) ಉರ್ಕೊಂಡಿದ್ದಾರಾ? ಎಂದು ನೀತುಗೆ ಕೇಳುತ್ತಿದ್ದ ಹಾಗೆಯೇ ಸ್ನೇಹಿತ್, ಕಿಚನ್‌ನಲ್ಲಿ ಪ್ರತ್ಯಕ್ಷರಾಗಿ, ಹಲೋ ನಮ್ರತಾ ಎಂದು ನಮ್ರತಾಗೆ ಕೈಮುಗಿದಿದ್ದಾರೆ.

ಒಟ್ಟಾರೆ ಹಳೆಯ ಸ್ಪರ್ಧಿಗಳ ಎಂಟ್ರಿ ಮನೆಯೊಳಗೆ ಸಖತ್ ವೈಬ್ರೇಷನ್ ಕ್ರಿಯೇಟ್ ಮಾಡಿದೆ. ಇದರಿಂದ ಯಾರಿಗೆ ಅನುಕೂಲ, ಯಾರಿಗೆ ಅನಾನುಕೂಲ ಎಂಬುದು ಈ ವಾರಾಂತ್ಯದ ಹೊತ್ತಿಗೆ ತಿಳಿಯಲಿದೆ.